Katarína Knechtová

Katarína Knechtová (* 14. marec 1981, Prešov) je slovenská speváčka, klaviristka, gitaristka, skladateľka a textárka. Známa je z pôsobenia v prešovskej skupine Peha. Do roku 1997 pôsobila ako vokalistka v prešovskej skupine IMT Smile.

Život 
Vyštudovala Gymnázium Jána Adama Raymana v Prešove, sedem rokov navštevovala klavírny odbor v Ľudovej škole umenia, na gitare sa naučila hrať sama a hrá aj na bicích. Spievala v súbore Prešovčatá. Po gymnáziu absolvovala jeden semester štúdia filozofie.

Kariéra 
Začínala v hudobnej skupine IMT Smile s lídrom Ivanom Táslerom. Po odchode v roku 1997 vstúpila do skupiny Peha spolu s bubeníkom Martinom Migašom z IMT Smile. V skupine ďalej pôsobia hráč na klávesové nástroje Juraj Ondko, basgitarista Marek Belanský a gitarista Karol Sivák pôvodne zo skupiny 67-th Harlem.

V roku 1999 získala so skupinou Peha ocenenie „Objav roka“. V roku 2001 obdržala cenu Aurel v kategórii najlepšia speváčka. Za úspešné pôsobenie na slovenskej hudobnej scéne získala v roku 2005 opäť sošku Aurela v kategórii najlepšia speváčka. V roku 2007 vyhrala v ankete OTO cenu za najlepšiu speváčku roku 2006. Jej „dvorným textárom“ je Vlado Krausz.

V roku 2008 opúšťa skupinu Peha a rozbieha sólovú kariéru. Od roku 2008 vystupuje so svojou sprievodnou skupinou.

Tvorba 
1. decembra 2008 jej vyšiel sólový debut Zodiak. Titulná pieseň „V svetle žiariacich hviezd“ bola nasadená v rádiách od 21. novembra 2008.

Pôvodné vydavateľstvo Škvrna Records, 1998 Sony Music Bonton, od roku 2005 Universal Music.

Míľniky

So skupinou Peha 
 1999, február – pieseň „Diaľkové ovládanie“ je dva mesiace najhranejšou slovenskou skladbou
 1999 – singel „To sa Ti len zdá“ počas turné s kapelou Žena z lesoparku.
 1999, leto – nahrávanie debutového albumu Niečo sa chystá, text Vlado Krausz a Vali Šefčík.
 1999 – skupina Peha získava cenu Objav roka.
 1999 – videoklip „Diabol-Anjel“ v réžii Mira Bekeča, natáčaný v divadle Jonáša Záborského; Katarína Knechtová sa v ňom postupne ostrihala na krátko.
 2000, máj – turné s kapelou Nocadeň.
 2000/2001 – nahrávanie a vydanie albumu Krajinou; hudba Katka Knechtová, Kajo Sivák, texty Vlado Krausz, celková koncepcia Martin Migaš
 2001, jar – videoklip „Hlava vinná, telo nevinné“ patrí medzi 20 najhranejších skladieb na Slovensku.
 2002 – Aurel 2001, Katka Knechtová získala Aurel za najlepší ženský spevácky výkon v roku 2001.
 2003 – tretí album skupiny Peha s názvom Experiment, na ktorom je viac elektronickej hudby. Prvý singel „Naoko spím“ sa zaradil medzi najhranejšie skladby na Slovensku; krátko nato nasledoval videoklip (režisér Martin Migaš a Jaro Vaľka)
 2004, jar – Premium tour po českých športových halách s kapelou Chinaski, následne turné po Slovensku.
 2005 – štvrtý album Deň medzi nedeľou a pondelkom. Singel „Za tebou“ a videoklip v réžii Maťa Migaša.
 2006, jar – turné k novému albumu s kapelou Nocadeň.
 2006 – videoklip „Deň medzi nedeľou a pondelkom“ natočený na koncerte v Košiciach.
 2006 – Aurel 2005 a skupina získava Peha štyri ocenenia: najlepšia speváčka, najlepšia skupina, najlepšia pieseň („Za tebou“) a najlepší album (Deň medzi nedeľou a pondelkom).
 2006 – natočený videoklip „Spomaľ“.
 2006 – CD Deň medzi nedeľou a pondelkom – platinový album a česká Zlatá deska.
 2006 – anketa Zlatý slávik – 2. miesto v kategórii speváčka a 2. miesto v kategórii skupina (Peha).
 2006, jeseň – bývalý vydavateľ SonyBMG vydáva retrospektívny album Best Of Peha.
 2007 – OTO, Katarína Knechtová – najlepšia speváčka roka 2006
 2007 – anketa Zlatý slávik – 2. miesto v kategórii speváčka, 3. miesto pre skupinu Peha
 2008 – OTO, Katarína Knechtová – najlepšia speváčka roka 2007
 marec 2008 – oznámenie plánovanej sólovej dráhy a sólového albumu po lete 2008

Sólová dráha 
 máj 2008 – pieseň a videoklip pre film Juraja Jakubiska Bathory („Muoj Bože“ – K. Knechtová/J. Jirásek; do filmu sa nakoniec nedostala)
 máj 2008 – Aurel 2007 – Cena za najlepšiu pieseň („Muoj Bože“)
 august 2008 – oficiálne oznámený rozchod so skupinou Peha pre dlhšie trvajúce nezhody
 november 2008 – anketa Zlatý slávik – 2. miesto v kategórii speváčka
 december 2008 – nový album Zodiak s úspešným titulným singlom „V svetle žiariacich hviezd“
 2009 – Zodiak získava Platinovú platňu za 6000 predaných nosičov, Katarína knechtová predstavila svoju sprievodnú skupinu
 leto 2009 – druhý singel albumu Zodiak „V tichu“
 november 2009 – anketa Zlatý slávik – 3. miesto v kategórii speváčka
 december 2009 – Katarína Knechtová – sa stala najúspešnejšou slovenskou interpretkou v slovenských rádiách
 2010 – nadviazala spoluprácu s producentom Christianom Eignerom (koncertný bubeník Depeche Mode, producent); koncom roka vznikajú nové skladby, album je nahrávaný v Rakúsku a je zvukovo úplne odlišný od predošlých.
 2011 – pokračujú práce na novom albume. Prvým singlom sa stáva skladba „To musí byť len láskou“, o niekoľko mesiacov vychádza druhý singel „Zopár slov“. Album je nahraný duálne, v slovenčine a angličtine. V tomto roku Katarína Knechtová absolvovala veľké československé turné so skupinou Chinaski, počas leta odohrala mnoho významných letných festivalov doma aj v Česku. Na jeseň účinkuje v tanečno-zábavnej show „Let´s dance“.
 február 2012 – anketa Zlatý slávik – 2. miesto v kategórii speváčka; vychádza album Tajomstvá a nový singel „Zmier svetlo s tmou“, ktorý produkuje Christian Eigner.
 júl 2012 – vychádza album dievčenskej kapely The Cubes (Katarína Knechtová, Petra Humeňanská, Jana Humeňanská)
 2012 – Katarína Knechtová hrala na viacerých festivaloch na Slovensku a v Česku, predskakovala pred Cranberries v Bratislave a Prahe, so svojím projektom The Cubes pred kapelou Garbage

 január 2013 – uvedený singel „Keby“
 september 2014 – exkluzívna premiéra nového singlu „Naveky“ v Rádiu Expres, v januári 2015 sa stáva najhranejšou skladbou v rádiách
 2015 – premiéra singlu „Motýľ Hlavolam“ v Rádiu Expres; premiéra nového singla FEA, ku ktorému je natočený aj videoklip; vychádza album Prežijú len milenci
 2016 – vychádza album Premeny, výber skladieb je v aranžmánoch pre kapelu a malý orchester; po vydaní albumu Katarína vyráža na rovnomenné turné v rozšírenej zostave (kapela plus harfa, kontrabas, dva klavíre, violončelo, husle, bendžo)
 2018 – účinkovanie v porote v programe Česko Slovenská SuperStar
 2018 – vychádza singel „Svety“, ku ktorému je vydaný aj videoklip
2019 – vychádza singel „V modlitbách“, ku ktorému je vydaný aj videoklip

Diskografia

So skupinou IMT Smile 
 Štúdiové albumy
 Klik-klak (1997)

So skupinou Peha 
 Štúdiové albumy
 Niečo sa chystá – Sony Music Bonton, CD (1999)
 Krajinou – Sony Music Bonton, CD (2001)
 Experiment – Sony Music Bonton, CD (2003)
 Deň medzi nedeľou a pondelkom – Universal Music, CD (2005)
 Kompilačné albumy
 Best Of - Epic, CD (2006)	
 Donekonečna (The Best Of 1997-2010) - Universal Music Group (2 CD), (2010)

So skupinou The Cubes 
Štúdiové albumy
 The Cubes (2012)

Sólové albumy  
Štúdiové albumy
 Zodiak (2008)
 Tajomstvá (2012)
 Love and Regret (2012)
 Prežijú len milenci (2015)
 Svety (2020)
Kompilácie
 Donekonečna (The Best Of 1997-2010) (2010)
 Premeny (výber skladieb pre kapelu a malý orchester) (2016)

Filmografia 
 Moje Povstanie 2 (2019) ako Chaviva Reiková

Referencie

Iné projekty

Externé odkazy 
 katarinaknechtova.com – oficiálna stránka speváčky

 
Slovenské popové speváčky
Slovenské rockové speváčky
Slovenskí popoví gitaristi
Slovenskí rockoví gitaristi
Slovenskí popoví klaviristi
Slovenskí rockoví klaviristi
Gitaristky
Osobnosti z Prešova
Peha